קידס פור פיס

קידס פור פיס (באנגלית: Kids4Peace) היא תנועת נוער ומשפחות עולמית המפגישה קבוצות ילדים יהודים, מוסלמים ונוצרים מישראל ומצפון אמריקה. פעילותה של תנועת נוער זו מוקדשת לסיום הסכסוך ועבודתם נועדה להפיח תקווה באמצעות הכרות ופעילות משותפת בין ילדים משלוש הדתות.  
קידס פור פיס מזמין בני נוער לחלוק את אמונתם ומסורתם, כפי שהם נוהגים במשפחותיהם, וללמד אחרים. משתתפי התוכנית מעמיקים את הכרותם עם היהדות, הנצרות, האסלאם ומסורות אחרות בדרכים שונות ומגוונות.

רקע

ארגון קידס פור פיס הוקם בשנת 2001 בישראל, בתגובה לחששות הגוברים של האוכלוסייה בקשר לעתידם של ילדי ישראל ופלסטין, במיוחד לאור המתיחות הגואה בין שני העמים בעקבות קריסת יוזמת השלום של אוסלו. קידס פור פיס מפעילה מחנות קיץ ברחבי העולם, בדגש על שלום ותוכניות מנהיגות. בנוסף הארגון מפעיל במהלך שש שנים פעילויות שנתיות ומפגשים בין משפחות ישראליות ופלסטיניות משני צדי המתרס. בפעילויות אלו משתתפים יותר מחמש מאות פלסטינים, ישראלים וילדים מצפון אמריקה.
קידס פור פיס מציע לנוער את ההזדמנות לייצר תהליך הכרות משמעותי אחד עם השני ולגדול יחד מכיתה ו' ועד סוף התיכון. הפעילות כוללת מפגשים לאחר בית הספר, מחנות קיץ, דיאלוגים, התנדבות, אירועים קהילתיים ותוכנית מנהיגות. הארגון מצרף משתתפים ממגוון דתות, לאומים, פרספקטיבות וזהויות. לארגון מצהיר על עצמו כעל חסר הזדהות פוליטית ומשום כך הוא מאפשר למשפחות ללא רקע בהשתתפות בתוכניות שלום לקחת חלק בתוכנית. התהליך מלווה על ידי מחנכים ישראלים ופלסטינים משלוש הדתות, וההתנהלות במפגשים היא בשלוש השפות עברית, ערבית ואנגלית.

ערכים ומטרות

המטרה העיקרית של הארגון היא לבנות קהילות בין-דתיות שמקדמות תרבות של שלום ומעצימות קבוצות היוצרות שינוי. פעילותו של הארגון מבוססת על חזון הכולל כמה עקרונות וערכים:
 קשת רחבה של רקעים חברתיים, דעות פוליטיות ויישום של
 אמונות-תרבויות-דתות
 שוויון בין המינים, בין דתות ותרבויות, ובין לאומים ובנות/בני אדם
 רגישות לכאב, למאבקים והסיכון בחיים משותפים
 תקשורת בין הקהילות השונות בארגון
 כבוד הדדי לחוויות שונות, אמונות, ובחירות של אחרים כולל אלו השונות מאלו שלנו.
באתר הרשמי של הארגון הוא מצהיר על מספר מטרות מרכזיות המגדירות את פעילותו: קידס פור פיס הוא ארגון קהילתי המבוסס על קהילה, המייצג מגוון רחב של דתות, תרבויות, זהויות לאומיות, מעמד כלכלי ונקודת מבט פוליטית. ארגון זה עוסק בטיפוח יחסים ארוכי טווח בקרב בני נוער ומשפחות. אחת ממטרות הארגון היא לפרק סטראוטיפים ולטפח חברויות תומכות, בוגרות, אשר מושרשות בערכים רוחניים של שוויון וכבוד הדדי. בנוסף, מאפשר הארגון דיאלוג על נרטיבים היסטוריים שונים ומציאות עכשווי. מטרתם היא לתת מקום לבני נוער להביע את חששותיהם, לשתף בגאווה את זהותם ולשמוע סיפורים מכאיבים ולא מוכרים בסביבה תומכת. ילדים לשלום מכין את הנוער הפעיל להיות מנהיגים ציבוריים ומצייד אותם במיומנויות ודרכים להתנגד לאלימות, להשפיע על אחרים לקראת הילדים המשתתפים בתנועת נוער זו מפיצים את המסר כי יחד, השלום הוא אפשרי.

פעילות ותוכניות

הפעילות בארגון משתנות לפי גיל וכיתת הלימוד של המשתתף: כיתה ז' "נתיבים לשלום": חקר זהויות ובניית קהילה. (המשך למידה על שפה, תרבות ובניית קהילה)- כולל מחנה קיץ בארץ. כיתה ח': למידה על נוער מסביב לעולם (שיתוף הסיפור האישי וכיצד להשפיע דרכו על נוער במקומות אחרים בעולם)- כולל מחנה קיץ בארצות הברית משותף עם נוער קידס פור פיס מארצות הברית. כיתה ט' "מנהיגות": דיבור מול אנשי ציבור וקידום הקהילה (פיתוח הבנה כלפי נרטיבים שונים, פיתוח כלים לדיבור בפני קהל והשפעה על קובעי מדיניות (מחנה לובלי בארצות הברית משותף עם נוער קידס פור פיס). כיתות י'-י"ב "יוצאים לפעולה":  אקטיביות בקהילה, הובלת פרויקטים והתמקצעות בכלים שונים לשינוי המרחב (סיורים ודיבור בפני קבוצות, קמפיינים חברתיים לקידום שינוי, הפקת סרטונים על סיפורים אישיים ועל ירושלים, הדרכת קבוצות צעירות, הקמת מרחב קיימות ושלום קהילתי

קשר לפוליטיקה

קידס פור פיס הוא ארגון לא מפלגתי אשר אינו נוקט בעמדות רשמיות בנושאים פוליטיים. הארגון פעיל בזירה הציבורית, מתוך מחויבות לדחיית אלימות על כל צורותיה. קידס פור פיס קוראים תיגר על קיומו של מצב לא צודק ולא בר קיימא, ודוגלים בעבודה משותפת לפתרונות לטווח ארוך.

מימון

קידס פור פיס נתמך על רשת גדולה של אנשים, קהילות, קבוצות קהילתיות וקרנות פרטיות לתמיכה כספית. התקציב השנתי של הארגון הוא 850,000 $ מגיע בעיקר ממתנות של $ 500 - $ 5,000. הארגון לא ממשלתי, עצמאי לחלוטין, ולא חלק מארגון דתי כלשהו. קידס פור פיס ייסדה קרן מלגות, שמאפשרת גם לילדים ללא אמצעים לקחת חלק בפעילויות השונות.  

מיקום

הארגון פועל בירושלים, בחלקה המערבי והמזרחי, בעיקר בשכונות אשר נפגעו במיוחד מהסכסוך. הארגון מערב בני נוער, משפחות ואנשי צוות ששיכים לקהילות פלסטיניות באזורים כגון: הגדה המערבית, כגון רמאללה, בית לחם, קלנדיה וחברון. הארגון מחייב פגישות פנים אל פנים אשר מתקיימות בירושלים. בנוסף לסניף המרכזי בירושלים יש לארגון סניפים בצפון אמריקה: אטלנטה, בוסטון, יוסטון, סיאטל, טורנטו, קהילות בניו המפשייר, ורמונט וצפון קרולניה.